Aaro Vaalanne

Aaro Juhani Vaalanne (ent. Arto Vanala, s. 18. huhtikuuta 1966Selviää jaksossa 4811: Noel ja kasvihuonoilmiö (15.9.2025)) on kuvitteellinen hahmo suomalaisessa saippuasarjassa Salatut elämät. Aaroa esittää Teemu Lehtilä. Rooliin oli ehdolla myös Lasse Sievisen roolin lopulta saanut Timo Jurkka. Alun perin vuonna 2004 sarjaan tullut hahmo on mukana edelleen, vaikka onkin useaan kertaan poistunut sarjasta pitkäksikin aikaa, ja sittemmin hahmolle on myös kirjoitettu lisää perheenjäseniä ja sukulaisia. Lehtilä on esittänyt sarjassa myös Aaron kaksoisveljeä Eero Vanalaa sekä pikaisissa takaumakohtauksissa myös veljesten isää.

Aaro tunnettiin pitkään sarjan ”pahiksena”, ja myös näyttelijä Teemu Lehtilä on kuvaillut hahmolla olevan narsistinen persoonallisuushäiriö. Aaro on käyttänyt hyväkseen useita sarjassa nähtyjä henkilöitä. Hahmo kirjoitettiin aluksi hyväkäytöksiseksi yksityisetsiväksi, josta hiljalleen alettiin paljastaa synkempiä piirteitä. Vuodesta 2017 alkaen Aarosta on tullut yksi vakituisista päähenkilöistä, ja hahmon rooli pahantekijänä on pienentynyt, vaikka syksystä 2024 lähtien Aaro on alkanut osoittaa taas pahuuden merkkejä.

Työ
Aaro työskenteli ennen sarjaan tuloaan poliisina nimellä Arto Vanala, mutta irtisanouduttuaan työstään hän muutti nimensä Aaro Vaalanteeksi. Arto-nimi selvisi Sauli Kivirannalle, kun Aaron entinen poliisiystävä Antero Voima kutsui Aaroa sillä nimellä. Aaro tuli sarjaan työskennellessään yksityisetsivänä Katja Vainion katoamisen yhteydessä Kari Taalasmaan palkkaamana. Vankilasta vapauduttuaan hän aloitti uransa pappina, koska hän tuli vankilassa uskoon. Muistinmenetyksen jälkeen hän jätti työnsä, koska menetti myös uskonsa. Pitkän työttömyyden jälkeen, Aaro sai töitä siivoojana. Pian Aaro sai työtä sairaalan palkanlaskijana. Myöhemmin Aaro pääsi sijaistamaan Kalle Laitelaa sairaalan toimitusjohtajana. Lopulta Kallen sairausloman jälkeen Aarosta tehtiin sairaalan toinen toimitusjohtaja Kallen lisäksi. Aarosta tuli pian ainoa sairaalan toimitusjohtaja, mutta rauhoittaviin lääkkeisiin koukussa olleelle Aarolle työ oli liian raskas, joten hän jätti viran. Sittemmin hän alkoi sijaistaa vakituisesti Ismo Laitelaa, joka ei enää murtojen vuoksi uskaltanut työskennellä Delismossa (nyk. Aaron Valinta).

Suhteet
 Päivi Helenius 
Ennen Pihlajakadun kuvioihin saapumistaan, Aaro, joka käytti silloin nimeä Arto Vanala, oli naimisissa Päivi Angervuon (nyk. Helenius) kanssa. Liitosta syntyi tytär Linda. Aaro tosin väitti Lauralle vuonna 2006 hänen ja ex-vaimonsa tyttären nimen olevan Jenna.Selviää jaksossa 1204: Seppo ottaa kantaakseen Irman luurankosäkin (3.4.2006) Aaron ja Päivin avioliitto päättyi, kun Aarossa alkoi ilmetä narsistisia piirteitä ja hän kohteli sekä vaimoaan että tytärtään hyvin huonosti. Eron jälkeen Aaro ei tavannut tytärtään, eikä Päivi halunnut olla missään tekemisissä Aaron kanssa, vaikka auttoikin Paula Sievistä saamaan todisteita Aaron pahuudesta. Aaron palatessa Pihlajakadulle tammikuussa 2017, myös Päivi ja Aaro tapasivat pitkästä aikaa. Linda ei innostunut isänsä näkemisestä ja niinpä Päivi toivoikin, että omien sanojensa mukaan uskoon tullut Aaro häipyisi Helsingistä jättäen parin yhteisen tyttären rauhaan. Kolme vuotta myöhemmin Päivi, joka sai tietää, että Aaro tappoi Antonin, palasi Helsinkiin ja ampui Aaroa tarkoituksenaan tappaa tämä. Aaro kuitenkin selvisi. Päivi palasi takaisin aikeinaan suorittaa kesken jäänyt työ loppuun ja samalla varmistaa, että Aaro todella kuolisi. Linda kuitenkin esti äitiään ampumasta. Päivi meni tämän jälkeen Taalasbiilin pihalle ja teki itsemurhan.

 Paula Sievinen 
Aaro tapasi Paulan sarjan ulkopuolella. Tällöin Paula rakastui Aaroon, jonka nimi oli edelleen Arto, ja oli aikeissa jättää miehensä Lasse Sievisen, mutta tuli järkiinsä ja palasi Lassen luo. Aaron saavuttua Pihlajakadulle ja rakastuttua Lauraan, Paula halusi kertoa Lauralle hänen ja Aaron suhteesta. Aaro uhkaili Paulaa, joka oli tavannut salaa Aaron entisen vaimon, Päivin, ja kuullut tältä Aaron manipuloinnista. Aaro lukitsi Paulan Sipoosta hankkimansa omakotitalon kellariinTapahtuu jaksossa 1208: Aaro hautaa salaisuuden Sipooseen (10.04.2006), mistä Aaroa epäilevät Ismo Laitela ja Seppo Taalasmaa pelastivat hänet yhdessä Lauran kanssa, jolloin kaikille muillekin selvisi Aaron todellinen luonne. Aaron salaisuuden selvittyä hän kidnappasi Oona Kivirannan ja lupasi palauttaa hänet takaisin Lauralle, jos tämä ei ilmoittaisi Aaron teoista poliisille. Laura suostui Aaron pyyntöön ja sai Oonan takaisin.

 Laura Kiviranta 
Katja Vainion etsintäepisodin jälkeen Aaro ja Laura Kiviranta tapasivat sattumalta toisensa kiinalaisessa ravintolassa, jossa Aaro tarjosi Lauralle lounaan. Pari tapasi uudelleen pian Lauran kutsuttua Aaron teelle. Aaro sai Lauralta sympatiaa kertomalla entisestä vaimostaan ja lapsestaan. Laura kuitenkin pelästyi tunteitaan ja pari sopi olevansa ystäviä. Sittemmin he kuitenkin aloittivat seurustelusuhteen. Aaro helli Lauraa erilaisilla lahjoilla ja pyrki kohtelemaan Lauran lapsia, Saulia ja Oonaa parhaansa mukaan. He tykästyivätkin äitinsä uuteen miesystävään saman tien. Aaron aseesta aiheutunut ampumavälikohtaus Kivirannoilla sai Saulin epäilykset miestä kohtaan heräämään, sillä Aaron entinen poliisiystävä Antero Voima kutsui Aaroa nimellä Arto. Sauli uteli Aaron asioita ja heidän välilleen syntyi erimielisyyksiä. Kun kukaan ei uskonut Saulin puheita Aarosta, hän päätti muuttaa Australiaan.Tapahtuu jakossa 1140: Sauli ottaa käsiinsä oman elämänsä ohjat (14.11.2005)

Aaro alkoi vähitellen manipuloimaan Lauran elämää, muun muassa laittamalla unilääkkeitä Lauran ruokiin, jolloin Laura oli aivan tokkurassa työpaikallaan.Tapahtuu jaksossa 1181: Aaro hoitaa Lauran sairaaksi (21.02.2006) Pikkuhiljaa myös Oona alkoi pelätä Aaroa, mutta palavasti rakastunut Laura ei huomannut Aaron manipulointia. Aaro sai vihiä, että Paula oli urkkinut tietoja Aarosta tämän ex-vaimolta, Päiviltä. Aaro päätti kosia Lauraa ja pakotti Paulan tämän kaasoksi. Kun Paula lähetti Lauralle tekstiviestin, ja kutsui tämän tapaamiseen kertoakseen Aaron todellisesta luonteesta, paikalle ilmestyikin Aaro, joka kaappasi Paulan. Aaro lukitsi hänet Sipoossa sijaitsevan talonsa perunakellariin. Sieltä Paulan löysivät Ismo Laitela ja Seppo Taalasmaa, jotka olivat Lauran kanssa katsastamassa talon olematonta homeongelmaa. Näin Aaron kieroilut paljastuivat kaikille. Viimeisenä oljenkortenaan Aaro kaappasi Oonan ja uhkasi, että satuttaa tätä, jos joku ilmoittaisi poliisille. Lopulta Laura sai Oonan ehjänä takaisin ja Aaro häipyi kuvioista.

Myöhemmin Aaro palasi sarjaan esittäen identtistä kaksoisveljeään Eeroa.Tapahtuu jaksossa 1385: Maarit raottaa salaisuuksiensa verhoa (24.05.2007) Hän erosi tämän silloisesta naisystävästä Jenni Vainiosta voidakseen alkaa seurustelemaan Lauran kanssa uudelleen. Lauran ja "Eeron" suhde eteni siihen pisteeseen, että mies päätti kosia Lauraa. Laura vastasi myöntävästi ja pian parin häitä juhlittiin Haikon kartanossa.Tapahtuu jaksossa 1419: Pihlajakatulaiset tanssivat Kaunottaren ja Hirviön häitä (04.10.2007) Teini-ikäiseksi kasvaneen Oonan epäilyistä ja estelyistä huolimatta pari sanoi toisilleen "tahdon". He olivat hääsviitissä viettämässä iltaa, kunnes ”Eeron” hiuslisäke irtosi, jolloin totuus ”Eeron” todellisesta henkilöllisyydestä selvisi myös Lauralle. Laura iski Aaron tajuttomaksi kuohuviinipullolla, mutta hän palasi pian tajuihinsa ja yritti ampua aseella Paulaa, joka oli tullut etsimään Lauraa. Laura ja Paula työnsivät Aaron parvekkeelta alas ja Aaro julistettiin kuolleeksi.Selviää jaksossa 1433: Salaisuus piinaa Paulaa (24.10.2007) Laura ei kuitenkaan päässyt yli Aarosta ja kärsi vakavista mielenterveysongelmista, vielä lyhyessä paluussaankin vuonna 2012, esimerkiksi kuullen päässään Aaron äänen, vaikkei Aaro ollut edes paikalla.

Jenni Vainio
Aaron palatessa sarjaan Jenni Vainio seurusteli Aaron identtisen kaksoisveljen Eeron kanssa. Hän oli laittanut salaa katoamisilmoituksen Aarosta lehteen, sillä halusi Eeron saavan mielenrauhan jos tämä tietäisi missä Aaro nykyisin on. Pian Jenni kuitenkin alkoi katua tekoaan ja toivoi ettei kukaan näkisi ilmoitusta. Ilmoitus oli 8.10.2006 Helsingin Sanomissa jossa Aaron nimi kirjoitettiin vahingossa väärin muodossa "Aaro Vaallanne". Ilmoitukseen kuitenkin vastattiin ja hän meni Sami Pajolan kanssa tapaamaan soittajaa. Soittaja ei kuitenkaan ilmestynyt paikalle, mutta Aaro tarkkaili Jenniä ja Samia autostaan, ja otti valokuvia myös paikalle ilmaantuneesta Eerosta.Tapahtuu jaksossa 1379: Jenni saa mitä haluaa - ja liikaakin (14.05.2007) Myöhemmin aseella uhaten Aaro pakotti Eeron autonsa takakonttiin ja vangitsi hänet parakkiin. Jenni valmisteli yhteistä iltaa Eeron kanssa, mutta illalliselle saapuikin Eeroa esittävä Aaro. Aaron henkilöllisyyden paljastuessa Jenni yritti hälyttää apua, mutta Aaro tainnutti hänet ja sytytti asunnon tuleen. Jennin onneksi naapurissa asuvat Ami Vainio ja Tuomo Tervajoki pelastivat Jennin ilmiliekeissä olevasta asunnosta.Tapahtuu jaksossa 1386: Routa ajaa karkulais-Sofian kotiin (20.08.2007) Sairaalassa Aaro halusi hävittää lopullisesti todisteet rikoksistaan ja tämä yritti tukehduttaa Jennin tyynyllä, mutta yritys epäonnistui. Jennin herättyä Aaro sai Jennin uskomaan olevansa oikeasti Eero, vaikka Jenni aluksi olikin epäileväinen. "Eero" halusi pian erota Jennistä ja aloitti nopeasti etenevän suhteen Lauran kanssa. Juuri ennen parin häitä Lauran tytär Oona ja Jenni aloittivat yhteistyön Aaron paljastamiseksi. Jenni vakoili ”Eeroa” tämän lähdettyä Kentaurista. Valitettavasti Jennin puhelin soi, jolloin Aaro tajusi olevansa varjostettuna. Jenni ei tiennyt Aaron huomanneen häntä ja puhelun jälkeen hän jatkoi varjostamista. Aaro oli ovela ja harhautti Jenniä, minkä jälkeen Jenni ei enää epäillyt ”Eeroa”.

Raakel Kurki
Vuonna 2017 Aaro tapasi Raakel Kurjen sattumalta, juuri ennen kuin Raakel oli lähdössä Sergei Kuulan johdolla suunnittelemaan kostoa tyttärelleen Mariannalle. He menivät kahvilaan keskustelemaan ja selvisi, että heillä oli samoja kiinnostuksen kohteita ja huolia johtuen huonoista väleistä lapsiin. Aaro puhui Raakelille anteeksiannosta ja Raakel luopui kostosta. Myöhemmin Aaro kuitenkin katkaisi välit Raakeliin. Syyksi hän ilmoitti haluavansa keskittyä omaan elämäänsä veljenpoikansa Severin muutettua Vaasaan katkaisten samalla välit Aaroon. Myöhemmin Raakel teki Mariannan kanssa itsemurhan hukuttautumalla, josta Marianna kuitenkin selvisi. 

Pirita Salonius
Aaro tapasi psykoterapeutin Pirita Saloniuksen jo silloin, kun hän oli pääsemässä vankilasta. Pirita auttoi Aaroa sopimaan välit tyttärensä Lindan kanssa. Lopulta Pirita ja Aaro aloittivat seksisuhteen.

Eva Tamminen
Aaro ja Eva ystävystyivät, kun Pietari petti Evaa Peppi Puolakan kanssa. Heistä tuli läheisiä. Aaro yritti saada Evan ja Pietarin eroamaan, jossa hän myös onnistui. Erosta murtunut Eva purki sydäntä Aarolle ja he suutelivat. He seurustelivat ja asuivat yhdessä, ja Eva tuli myös raskaaksi. Lapsen isyydestä ei kuitenkaan ollut varmuutta, sillä Eva oli ollut sängyssä myös Jiri Viitamäen kanssa. Myöhemmin Aaro näki Evan ja Jirin suutelevan. Hän kuvitteli Jirin olevan ”antikristus” ja päätti kaapata viimeisillään raskaana olevan Evan mökille, jossa Eva synnytti tyttölapsen Aaron äidin, vankilasta vapautuneen Anni Vatasen avulla. Aaro itse poistui mökiltä aikeenaan kaapata myös Evan tytär, Nella voidakseen tuoda tämän "turvaan" mökille. Lasse Sievinen palasi Pihlajakadulle Evan katoamisen jälkeen. Hän uskoi Aaron olevan Evan katoamisen takana, mutta Aaro sai kaikki uskomaan, että Eva oli lähtenyt pois omasta tahdostaan.

Aaro päätti hankkiutua Lassesta eroon lopullisesti vaihtamalla tämän hirvikiväärin panokset viallisiin. Kivääriin tarttui kuitenkin Lassen sijasta Severi, jonka kasvoille kivääri räjähti. Kun Aaro kuuli tästä, hän sai paniikkikohtauksen, ja sen seurauksena muistinmenetyksen. Aaro ei kyennyt muistamaan mitään menneisyydestään, eikä näin ollen myöskään mökillä kaapattuna ollutta Evaa. 

Myöhemmin Aaro ja Viola löysivät Violan Annilta saamasta lahjaraamatusta Evan kirjoittaman salaviestin. He lähtivät pelastamaan Evaa ja pientä Nadja-vauvaa Annin mökiltä. Aaro sai kuulla kaapanneensa Evan mökkiin ”turvaan” Jiriltä, ja hänet sekä Anni pidätettiin. Aaro poti asiasta itseinhoa. Hän pääsi vapauteen odottamaan oikeudenkäyntiä. Eva ei halunnut, että Aaro tulee lähellekään häntä tai Nadjaa, jonka isäksi Aaro paljastui. Aaro ei kuitenkaan tiedä olevansa Nadjan isä, sillä Eva valehteli kaikille Jirin olevan tytön isä. 

Lopulta Aaro sai tietää olevansa Nadjan isä, kun Eva lipsautti sen uhkaillessaan Aaroa aseella (Eva luuli Aaron jo tietävän asiasta.) Tajuttuaan, että oli itse sanonut sen Eva poistui paikalta eikä ampunut niin kuin oli uhannut. 

 Dahlia Mustavaara 
Muistinsa menettänyt Aaro törmäsi baarissa sattumalta Dahlia Mustavaaraan, jonka kanssa hän päätyi viettämään yhteisen yön. Kumpikin ihastui toisiinsa, ja pian he alkoivat seurustella, tosin kaikilta salaa. Aaron kuultua menneisyydessään tekemistä kauheuksista, hän harkitsi muuttoa ulkomaille. Dahlia kuitenkin esti Aaron lähdön, ja jonkin ajan kuluttua he alkoivat seurustella julkisesti. Aaron tytär Linda ei riemastunut asiasta, mutta hän on yrittänyt hyväksyä sen. Aaro myös kosi Dahliaa, joka vastasi myöntävästi. He ovat alkaneet suunnitella häitä. Hääsuunnitelmia ei hätkähdyttänyt Aaron kiinnijääminen Eva Tammisen kidnappauksesta.
Kun Dahlian tytär Camilla Mustavaara vaipui helikopteriturman vuoksi koomaan, ei Dahlia pystynyt käsittelemään asiaa Suomessa, vaan muutti Roomaan ja jätti Aaron kirjeellä.
Myöhemmin Dahlian palattua Helsinkiin heidän suhteensa lämpeni uudestaan. Dahlia löysi huumekoukussa olleen Aaron rauhoittavat eikä suostunut antamaan niitä enää Aarolle. Tämän johdosta Aaro löi Dahliaa ja Dahlia jätti hänet taas. Heidän välinsä lämpenivät vielä kuitenkin uudestaan Aaron tapaillessa samalla Tiina Rajalaa.

Myöhemmin Aaro ja Dahlia palasivat yhteen. Dahlia osti Delismon Ismolta ja vaihtoi sen nimeksi Aaron valinta. Päätösjaksossa Aaro ja Dahlia menivät naimisiin ja kesken häiden Aaro sai muistinsa takaisin, vaikka kukaan ei tiedä asiasta vielä.

 Tiina Rajala 
Aaron tytär Linda ehdotti isälleen ja työkaverilleen Tiinalle tapaamista toistensa kanssa. Tiina ja Aaro päätyivät ensimmäisillä treffeillään hotelliin ja sitten heidän suhde lähti syventymään. Aaron oli kuitenkin vaikea päättää naisten väliltä Dahlian osoittaessa uudelleen kiinnostusta Aaroa kohtaan.

Paluut
 Aaron ensimmäinen paluu ja mystinen parvekeonnettomuus 
pienoiskuva|Teemu Lehtilän esittämät kaksoisveljekset Aaro (takana) ja Eero (edessä) kohtaavat toisensa kadulla vuonna 2007.

Aaro palasi sarjaan Jennin tekemän katoamisilmoituksen kautta. Vangittuaan Eeron parakkiin, Aaro tekeytyi Eeroksi. Jennin ja "Eeron" romanttisen illallisen päätyttyä Aaron henkilöllisyyden paljastumiseen ja tulipaloon Jenni epäili Aaroa. Aaro sai Jennin kuitenkin uskomaan olevansa Eero. Pian tämän jälkeen "Eero" erosi Jennistä ja aloitti suhteen Lauran kanssa. Suhde eteni todella nopeasti, mutta Jenni ei enää epäillyt "Eeroa". Ainoastaan Lauran teini-ikäinen tytär, Oona, oli edelleenkin epäileväinen ”Eeroa” kohtaan. Aaron viettäessä Lauran kanssa aikaa parakissa edelleen vankina ollut Eero pääsi irti köysistään ja pakeni, mutta paikalle saapunut Aaro sai karkulaisen kiinni ja vangitsi Eeron takaisin parakkiin.Tapahtuu jaksossa 1401: Kari halajaa helppoa rahaa (10.09.2007) Lauran ja "Eeron" suhde eteni siihen pisteeseen, että mies päätti kosia Lauraa. Laura vastasi myönteisesti ja pian parin häitä juhlittiin Haikon kartanossa.

Juuri ennen häitä Oona ja Jenni aloittivat yhteistyön Aaron paljastamiseksi. Jenni vakoili "Eeroa", mutta "Eero" kuitenkin tajusi olevansa varjostettuna ja harhautti Jenniä niin, ettei tämä epäillyt mitään. Oona vakoili Eerona esiintyvää Aaroa ja näki, kuinka Aaro otti autonsa takakontista aseen. Oona kertoi asiasta ystävälleen Niko Vainiolle, joka ei kuitenkaan uskonut Oonan uskomattomilta kuulostaviin selityksiin. Hääpäivän aamuna Oona kantoi häätarvikelaatikoita Aaron autolle, avasi takakontin ja löysi aseen. Aaron lähestyessä Oona joutui piiloutumaan takakonttiin. Parakille ajanut Aaro ei huomannut Oonaa, vaan lähti hääkartanolle. Oona kuitenkin heitti aseen ammukset lumihankeen. Oona pelasti Eeron parakista ja kutsui Jennin sekä Nikon hakemaan heidät. He ajoivat kartanolle, jossa Eeron nähneet ihmiset tajusivat totuuden.

Laura ja ”Eero” oikeasti Aaro olivat hääsviitissä viettämässä iltaa, kunnes ”Eeron” hiuslisäke irtosi. Näin totuus ”Eeron” todellisesta henkilöllisyydestä selvisi myös Lauralle. Laura iski Aaron tajuttomaksi kuohuviinipullolla, mutta hän palasi pian tajuihinsa ja yritti ampua huoneeseen Lauraa etsimään tulleen Paulan. Yritys epäonnistui, koska Oona oli heittänyt ammukset lumihankeen. Laura ja Paula työnsivät Aaron parvekkeelta alas ja Aaro julistettiin kuolleeksi.

 Aaro Eeron harhoissa 
Myöhemmin, vuonna 2009, Eero näki harhoja kuolleeksi julistetusta Aarosta. Eero alkoi uskoa Aaron olevan elossa, mikä tämän tietämättä olikin totta. Asia meni niin pitkälle, että Eero piilotti raskaana olevan Paulan itse nikkaroimaansa arkkuun, suojellakseen Paulaa ja tulevaa lastaan Aarolta. Pian sen jälkeen Eero menehtyi Kentaurin räjähdyksessä saamiinsa vammoihin. Lopulta Lasse ja Panu löysivät puuverstaalta Eeron piilottaman arkun ja pelasti Paulan juuri silloin, kun synnytys alkoi.

 Aaron toinen paluu ja Severin kidnappaus 
Aaro palasi sarjaan syksyllä 2012, kun paljastui että hän oli pelastanut veljenpoikansa Severin jokeen uppoavasta autosta Annin ja Sievisten auto-onnettomuuden jälkeen. Kävi ilmi, että Aaron Anni-äiti oli hoitanut parvekeonnettomuuden jälkeen lähellä kuolemaa käynyttä Aaroa ja saanut tämän toipumaan.

Severi menetti onnettomuuden myötä muistinsa, jolloin Aaro uskotteli pojalle olevansa tämän isä. Aaro teki poliisille nimettömän ilmoituksen Severin kengästä, jotta saisi Sieviset luulemaan Severin olevan kuollut, sillä Aaro oli päättänyt pojan jäävän asumaan heidän luokseen.

Paula oli tunnistanut hätäkeskusnauhoitteesta Aaron äänen, mutta ei saanut muita vakuuttuneeksi että nauhalla puhui kuolleeksi luultu mies. Paula kertoi tapauksesta Liisalle ja he päättivät lähteä tutkimaan uudestaan Annin autiotaloa, josta he olivat aiemmalla vierailulla löytäneet käytetyn sairaalasängyn. Naiset saivat mukaansa Lassen, joka ei suostunut uskomaan Aaron olevan elossa. Tuloksettomien etsintöjen jälkeen kolmikko päätti lähteä kotiin, mutta Paula jäi vielä hetkeksi tarkistamaan taloa ja kohtasi talossa Aaron. Paula järkyttyi, eikä pystynyt itsekään uskomaan näkemäänsä. Sanaakaan sanomatta Aaro poistui paikalta. Pian tämän jälkeen Aaro lähti Pihlajakadulle tarkkailemaan, olisiko Sieviset jo luovuttaneet Severin suhteen. Poistuessaan paikalta Aaro peruutti autonsa päin Liisan autoa. Liisa ei tunnistanut Aaroa ja pari sopi kolarista aiheutuneet kulut. Pian Liisa tunnisti maahan rypistetystä etsintäkuulutusilmoituksesta Aaron ja kiiruhti kertomaan näkemästään Sievisille.

Severi näki televisiosta Lassen ja Paulan haastattelun, mikä sai Severin muistamaan elämänsä Helsingissä. Severi pakeni talolta, mutta Anni ja Aaro kuitenkin huomasivat pojan karanneen ja Aaro lähti autolla Severin perään. Aaro löysi Severin tienvarresta juttelemasta ohi ajaneelle Terttu Pirkkolalle, minkä jälkeen Severi joutui palaamaan Aaron kanssa takaisin. Aaro murtautui Tertun kotiin ja lupasi olla vahingoittamatta Terttua tai tämän perhettä, jos nainen soittaisi Sievisille ja peruisi kertomansa havainnot Severistä. Sieviset epäilivät Tertun ilmoitusta ja lähtivät tutkimaan aluetta, jossa Terttu oli kertonut kohdanneen Severin ja Aaron. Lasse, Joonatan ja Jiri päätyivät Aaron talolle, mutta lähtivät pois olettaen talon olevan tyhjä.

Aaro ilmoitti vievänsä Severin ja äitinsä pois maasta. Katumapäälle tullut Anni päätti hakea Paulan tapaamaan poikaansa. Aaro uhkaili Paulaa, että jos tämä kertoisi jollekin Severin olinpaikasta, Paula ei näkisi lastaan enää koskaan. Paulan ollessa jälleen tapaamassa Severiä, hän yritti salaa paikantaa uudella puhelimellaan talon sijaintia, mutta Aaro onnistui yllättämään hänet. Anni päätti palauttaa Severin oikeaan kotiinsa, mutta Aaro onnistui estämään tämänkin yrityksen ja lukitsi äitinsä kellariin. Paula näki ainoana mahdollisuutenaan pelastaa Severi lähtemällä Aaron kanssa pakomatkalle Ruotsiin. Severille nousi matkalla kuume, jolloin he pysähtyivät motellille.

Joonatan, Jiri ja Heidi olivat löytäneet Paulan tietokoneelta kartan, joka oli samalta alueelta kuin alue jossa Sieviset olivat aiemmin käyneet etsimässä Severiä. He lähtivät tutkimaan aluetta uudestaan ja tajusivat autioksi luulemansa talon olevan Aaron ja Annin. Kolmikko pelasti Annin talon kellarista, mutta erimielisyyksien vuoksi Anni lukitsi haulikolla uhaten joukon kellariin. Anni kohtasi Aaron, Severin ja Paulan motellilla ja esti näiden lähdön hävittämällä Aaron auton avaimet. Anni oli vienyt kellariin lukitsemiltaan nuorilta heidän puhelimensa ja Lasse soitettua Joonatanille Anni avasi Aarolta salaa linjan, jolloin Lasselle selvisi että Paula oli Aaron mukana. Lasse pelasti Ismon kanssa nuorison Annin talolta. Motellilla Paula ja Anni juonivat Aaroa vastaan, mikä sai Aaron lukitsemaan Annin vessaan. Aaro ja Paula viettivät yhteisen yön, ja herätessään Paula yritti pelastaa Annia. Aaro kuitenkin yllätti naiset ja sitoi molemmat naiset köysillä kiinni toisiinsa jotta he eivät pystyisi pakenemaan ja tekemään yhtään mitään. Samaan aikaan kun hän oli lähdössä Severin kanssa Ruotsiin, poliisit olivat piirittäneet motellin, ja pihalla olivat myös Lasse ja Ismo.Selviää jaksossa 2362: Paula panee itsensä peliin (21.11.2012) Aaro ja Anni pidätettiin, mutta Severi päästi muilta huomaamatta Aaron ulos poliisiautosta. Aaro juoksi käsiraudoissa metsään.Selviää jaksossa 2363: Severi jättää erikoiset hyvästit (22.11.2012)

Pihlajakadulla Paula alkoi kuulla Aaron ääntä Severin puhuessa. Hän näki Aaron heidän kotisohvallaan.Selviää jaksossa 2369: Jenni ei hallitse uniaan (30.11.2012) Paula havahtui todellisuuteen, kun huomasi että sohvalla istuikin Severi eikä Aaro. Paulan harhanäyt eivät päättyneet siihen, sillä kun he olivat tehneet Severin kanssa pullia, Paula kuvitteli jälleen Aaron olevan keittiössä, vaikka kyseessä oli jälleen Severi.Selviää jaksossa 2370: Paula on aistikkaasti harhassa (3.12.2012)

 Aaron kolmas paluu ja mielisairaala 
Keväällä 2015 Aaro palasi jälleen sarjaan. Paettuaan aiemmin poliiseilta, Aaro oli siitä lähtien piilotellut metsämökissään, missä hänen mielensä oli alkanut oireilla uudella tavalla. Hän oli kirjoittanut päiväkirjaa, jonka Severi oli myöhemmin löysi. Kävi ilmi, että Aaron ikävä Severin luokse oli niin kova, että hän vajosi katatoniseen tilaan, jossa hän ei ota kontaktia ihmisiin. Hänet löydettiin metsästä ja toimitettiin samaan mielisairaalaan jossa Marianna Kurki ja Sergei Kuula olivat. Päiväkirjan kirjoittamisen lisäksi Aaro piirsi kuvia, jotka kaikki esittivät puuta. Kun Monica Mustavaara tuli sairaalaan tapaamaan Mariannaa, kuuli Aaro hänen mainitsevan Pihlajakadun. Tämä oli ensimmäinen kerta, kun hän otti jonkinlaisen katsekontaktin ihmisen kanssa ollessaan psyykkisessä tilassa. Hän piirsi Monicalle kuvan puusta, jonka tämä myöhemmin pudotti majatalon lattialle. Severi löysi piirustuksen sieltä. Severi sai Monicalta tietää, että Aaro on mielisairaalassa. Severi meni tapaamaan Aaroa mielisairaalaan. Severi ja Aaro eivät voineet karata mielisairaalasta. Aaro valehteli hoitajille olevansa Lasse Sievinen. Näin hän pääsi pois mielisairaalasta. Severi vei Aaron Pihlajakadulle ja Aaro meni saunaan piiloon, ettei kukaan tietäisi, että hän on talossa. Severi antoi Aarolle puhelimensa ja Aaro soitti Severille, ja kysyi, että voisivatko he nähdä. Severi meni useamman kerran tapaamaan Aaroa autoon. Siellä he juttelivat siitä, miten Lasse ei saisi aavistaa mitään. Severi kertoi autossa myös, mitä Pihlajakadulla sillä hetkellä oli tapahtunut ja Lassen aavistaneen jotain. Kun Lasse ja Eva olivat kävelyllä, Aaro vakoili heitä. Myöhemmin Aaro tuli Aki Nikkisen työpaikalle Amandan yläkerrassa sijaitsevaan Vinottareen, missä Eva oli sillä hetkellä töissä. Aaro käytti silloin peitenimeä Kristian Kroström ja tunnisti Evan. Kristian Kroström eli Aaro esiintyi viiniasiantuntijana. Sitten Eva katsoi Sievisillä vanhaa valokuvaa Aarosta. Lasse näki tämän ja heitti kuvan pois. Eva keksi, että hän järjestäisi illallisen Sievisillä ja kutsuisi myös Aaron. Lasse ei pitänyt Aaron vierailusta hänen kodissaan ja uhkasi lasten nähden Aaroa hirvikiväärillään. Aaro kuitenkin kerkesi karata Sievisiltä. Lasselle soitettiin poliisiasemalta ja he kertoivat, että Lassen pitäisi tulla sinne. Lasse ja Severi kuulivat, että Aaro oli ilmiantanut itsensä poliiseille. Kun Severi ja Aaro halasivat, Aaro pidätettiin.

Aaron neljäs paluu, Antonin kuolema ja huonot välit Lindaan
Kun Kari Taalasmaa ja Linda Eerikäinen olivat menossa naimisiin kirkossa heidän vihkipappinsa olikin Aaro. Samalla selvisi, että Linda on Aaron tytär, jota Aaro kuitenkin kutsui Jennaksi vuonna 2006. Aaron paluu sotki kuvioita ja aiheutti mielipahaa lapsuudessaan Aaron käytöksestä kärsineelle ja painajaisia nähneelle Lindalle. Severi oli kuitenkin iloinen Aaron paluusta ja majoitti tämän salaa omaan asuntoonsa Pihlajakadulle keskelle putkiremonttia, mihin Aaro oli tyytyväinen. Lopulta Jiri Viitamäki ja Kari kidnappasivat Aaron ja veivät hänet metsään sekä pakottivat väkivalloin hänet jättämään Lindan, Violan ja Severin rauhaan. Tämän jälkeen Jiri ajoi metsässä autolla päin puuta. Aaro tuli onnettomuuden jälkeen tajuihinsa selvittyään pintanaarmuilla ja pelasti Jirin ja Karin henget. Karikin selvisi vähin vammoin, mutta Jiri menetti onnettomuuden seurauksena väliaikaisesti näkönsä.

Aaro tapasi sattumalta Raakel Kurjen ja he menivät kahvilaan, missä he juttelivat ja huomasivat, että heillä on samanlaiset kiinnostuksen kohteet ja huolet. Myöhemmin Aaro kuitenkin katkaisi välit Raakeliin, joka sen jälkeen teki itsemurhan hukuttautumalla.

Myöhemmin Aaro puuttui Severin ja tämän sokeriserkun, eli Aaron lapsenlapsen, Viola Heleniuksen seurusteluun. Hän yllätti nuoret suutelemasta Pihlajakatu 23 B:n kellaritiloissa. Aaro kertoi, että Raamatun sääntöjen mukaan sukulaiset eivät saisi seurustella keskenään. Hän myös väitti olevansa Severin isä, vaikka Severi tietää, että hänen oikea isänsä on Eero. Severi katkaisi välit Aaroon ja muutti Vaasaan kasvatti-isänsä ja siskopuoltensa luo.

Lindalle ja tämän pikkuvelipuolelle Anton Heleniukselle tuli riita Antonin ottamasta huumeiden yliannostuksesta. Linda oli sanonut Antonille, että hän voi pärjätä omillaan. Anton pyysi Aarolta apua päästääkseen eroon huumeista. Anton ja Aaro alkoivat juonia yhdessä Karia ja Lindaa eroamaan. Epäonnistuneiden yritysten jälkeen Aaro kävi asentamassa ansan Taalasbiilin tiloihin, joka laukeaa kun osuu mustasta osasta tulevaan laservaloon. Kevään 2017 päätösjaksossa Kari oli hakemassa spraymaalia Taalasbiilistä Ullalle ja kohtaus pysähtyi kohtaan, jossa Kari lähes astui laserin alueelle. Myöhemmin Linda meni autokorjaamolle ja löysi jonkun makaavan ansassa kuolleena. Myöhemmin paljastui ruumiin olleen Anton, joka menehtyi ansaan vahingossa.

Antonin kuoleman jälkeen Aaro halusi tavalla tai toisella saada Lindan eroamaan aviomiehestään Kari Taalasmaasta, joka oli saanut vakuutettua, ettei ole osallinen Antonin kuolemaan. Myöhemmin selvisi, että Aaro oli kehottanut Lindan entistä puolisoa, Paulia, eli Violan isää tekemään itsemurhan. Linda ei halunnut olla väleissä isänsä kanssa ja päätti mennä terapeutti Pirita Saloniuksen vastaanotolle saadakseen apua mielessään pyöriviin ajatuksiin. Pirita kuitenkin sanoi Lindalle kaiken, mitä Aaro oli käskenyt sanoa saadakseen välit kuntoon tyttärensä kanssa, sillä Aaro ja Pirita ovat keskenään vanhoja tuttuja. He myös päätyivät sänkyyn.

Lähteet
 Salatut elämät - Uutiset syksy 2012 


 Viitteet 

Luokka:Salatut elämät -hahmot
Luokka:Kuvitteelliset etsivät
Luokka:Kuvitteelliset psykopaatit
Luokka:Kuvitteelliset rikolliset
Luokka:Kuvitteelliset murhaajat
Luokka:Kuvitteelliset papit ja papittaret